**Niko Kautiainen** (s. 17. elokuuta 2001 Helsinki) on suomalainen jääkiekkoilija, joka pelaa Mestis-joukkue Imatran Ketterässä lainalla SM-liigajoukkue Saimaan Pallosta. Hän on pelipaikaltaan oikea laitahyökkääjä. Kautiainen laukoo oikealta.

Ura
---

Kautiainen on Jokereiden kasvatti. Kaudella 2015–2016 hän oli C-nuorten SM-karsinnoissa joukkueensa paras pistemies, maalintekijä ja syöttäjä tehoilla 22+28=50, joilla Kautiainen sijoittui koko sarjan pistepörssissä neljänneksi. Hän voitti Jokereiden sisäisen piste-, maali- ja syöttöpörssin myös C-nuorten SM-sarjassa tehoilla 11+15=26. Kaudella 2017–2018 Kautiainen oli 20 osumallaan seuran B-nuorten paras maalintekijä. Hänet palkittiin kauden päätteeksi koko sarjan parhaana maalintekijänä Raimo Summanen -palkinnolla. Kautiainen voitti Jokereiden sisäisen maalipörssin myös kaudella 2018–2019 25 osumallaan. Hän voitti kauden päätteeksi B-nuorten Suomenmestaruuden.

Kaudeksi 2019–2020 Kautiainen siirtyi Saimaan Pallon A-nuoriin. Hän oli joukkueen paras pistemies ja syöttäjä tehoilla 18+33=51, joilla Kautiainen jakoi koko A-nuorten SM-liigan alku- ja runkosarjan yhteenlasketun pistepörssin yhdeksännen sijan TPS:n Arttu Nevasaaren kanssa. Kaudella 2020–2021 hän voitti SaiPan sisäisen piste- ja maalipörssin tehoilla 19+11=30. Kautiainen debytoi samalla kaudella myös miesten peleissä. SaiPa lainasi hänet Mestis-joukkue Imatran Ketterään 13. helmikuuta 2021 pelattuun otteluun KeuPa HT:tä vastaan, jolloin Kautiainen onnistui myös maalinteossa. Hän teki SaiPassa SM-liigadebyyttinsä 3. huhtikuuta 2021 vieraissa Porin Ässiä vastaan. Kautiainen merkittiin joukkueen kolmosketjun oikeaan laitaan Ville Petmanin ja Rasmus Hämäläisen viereen. Hän sai ottelussa jääaikaa 14.43 minuuttia. Kautiainen sai myös kakkossyöttöpisteen Leevi Karjalaisen maaliin. SM-liigauransa avausmaalin hän teki viidennessä ottelussaan, runkosarjan päätöskierroksella 13. huhtikuuta 2021 ylivoimalla vieraissa Hämeenlinnan Pallokerhoa vastaan, kun Kautiainen teki SaiPan 4–4-tasoitusmaalin ilman maalivahtia vain sekunti ennen varsinaisen peliajan päättymistä. Hän teki ottelussa myös kaksi syöttöpistettä. Juhani Salo valitsi Kautiaisen ottelun Alumnien tähtien kolmostähdeksi. Hän teki viidessä pelaamassaan SM-liigaottelussa yhteensä tehot 1+3=4.

Huhtikuussa 2021 Kautiainen teki SaiPan kanssa kaksivuotisen SM-liigasopimuksen. Elokuussa seura lainasi hänet toistaiseksi voimassa olevalla sopimuksella Ketterän Mestis-joukkueeseen. Kautiainen teki SaiPassa liigauransa avausmaalin kauden kuudennessa ottelussaan 19. helmikuuta 2022 vieraissa Tapparaa vastaan. Hän pelasi SM-liigassa kauden aikana 18 runkosarjaottelua tehopistein 1+4=5. Kautiainen pelasi kauden loppuun Ketterässä. Viidennessä finaaliottelussa 4. toukokuuta 2022 Kiekko-Espoota vastaan hän teki joukkueen 4–1-voittoon päättyneen ottelun voittomaalin, joka ratkaisi Ketterälle lopulta Mestiksen mestaruuden.

Elokuussa 2022 SaiPa lainasi Kautiaisen koko kauden 2022–2023 kattavalla sopimuksella Ketterään.

Muuta
-----

Kautiaisen isä Sami pelasi omalla urallaan hyökkääjänä alemmissa sarjoissa. Heidän isoisänsä Hannu Kautiainen on entinen SM-sarjatason jalkapalloilija, joka oli mm. voittamassa Suomenmestaruutta Helsingin Jalkapalloklubissa vuonna 1973.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Jokerit | A-SM | 7 | 0 | 2 | 2 | 0 | – | – | – | – | – |
| 2019–2020 | SaiPa | A-SM | 51 | 18 | 33 | 51 | 57 | – | – | – | – | – |
| 2020–2021 | SaiPa | U20-SM | 33 | 19 | 11 | 30 | 20 | 5 | 2 | 1 | 3 | 0 |
|  | SaiPa | SM-liiga | 5 | 1 | 3 | 4 | 0 | – | – | – | – | – |
|  | Ketterä | Mestis | 1 | 1 | 0 | 1 | 0 | – | – | – | – | – |
| 2021–2022 | SaiPa | U20-SM | 7 | 3 | 2 | 5 | 2 | – | – | – | – | – |
|  | SaiPa | SM-liiga | 18 | 1 | 4 | 5 | 4 | – | – | – | – | – |
|  | Ketterä | Mestis | 15 | 1 | 3 | 4 | 2 | 17 | 6 | 4 | 10 | 0 |
| 2 kautta | yhteensä | SM-liiga | 23 | 2 | 7 | 9 | 4 | – | – | – | – | – |
| 2 kautta | yhteensä | Mestis | 16 | 2 | 3 | 5 | 2 | 17 | 6 | 4 | 10 | 0 |

Lähteet
-------

* Niko Kautiainen The Internet Hockey Databasessa (englanniksi)
* Niko Kautiainen Eurohockey-sivustolla (englanniksi)
* Niko Kautiainen *Elite Prospects*. Everysport Media Group AB.  (englanniksi)

### Viitteet

1. ↑  Tilastot *liiga.fi*. Jääkiekon SM-liiga Oy. Viitattu 5.4.2021.
2. 1 2 3 4  Niko Kautiainen *Elite Prospects*. Everysport Media Group AB.  (englanniksi)
3. ↑  Elite Prospects - U16 SM-sarja Q Stats 2016-2017 *eliteprospects.com*. Everysport Media Group AB. Viitattu 5.4.2021. (englanniksi)
4. ↑  Elite Prospects - Jokerit U16 *eliteprospects.com*. Everysport Media Group AB. Viitattu 5.4.2021. (englanniksi)
5. ↑  Elite Prospects - Jokerit U18 *eliteprospects.com*. Everysport Media Group AB. Viitattu 5.4.2021. (englanniksi)
6. ↑  Elite Prospects - Jokerit U18 *eliteprospects.com*. Everysport Media Group AB. Viitattu 5.4.2021. (englanniksi)
7. ↑  A-nuorilla käynnissä aurinkoinen kevät – tuleva kausi käynnistyy uudistuneella joukkueella *saipa.fi*.  21.5.2019. Liiga-SaiPa Oy. Viitattu 5.4.2001.
8. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 5.4.2001. (englanniksi)
9. ↑  Elite Prospects - SaiPa U20 *eliteprospects.com*. Everysport Media Group AB. Viitattu 5.4.2001. (englanniksi)
10. ↑  Ketterä palasi tauolta voitokkaasti - Hermes ja KeuPa HT kaatuivat maalijuhlissa *kettera.net*.  14.2.2021. Imatran Ketterä Oy. Viitattu 5.4.2021.
11. ↑  Kokoonpanot *liiga.fi*.  3.4.2021. Jääkiekon SM-liiga Oy. Viitattu 5.4.2021.
12. ↑  Ottelutilastot *liiga.fi*.  3.4.2021. Jääkiekon SM-liiga Oy. Viitattu 5.4.2021.
13. ↑  Otteluseuranta *liiga.fi*.  3.4.2021. Jääkiekon SM-liiga Oy. Viitattu 5.4.2021.
14. ↑  Otteluseuranta *liiga.fi*.  13.4.2021. Jääkiekon SM-liiga Oy. Viitattu 13.4.2021.
15. ↑  Silventoinen, Juho: SaiPa kiinnitti nuorisoaan sekä luottopuolustaja Riikolan – Záborský, Kaksonen ja Mäntykivi jättävät seuran *Jatkoaika.com*.  16.4.2021. Jatkoaika r.y. Viitattu 25.4.2021.
16. ↑  Bauer Games ennakko - Ketterä vahvistuu *kettera.net*.  10.8.2021. Imatran Ketterä Oy. Viitattu 11.8.2021.
17. ↑  Tappara - SaiPa, 19.2.2022 *liiga.fi*.  19.2.2022. Jääkiekon SM-liiga Oy. Viitattu 22.2.2022.
18. ↑  Ketterä Mestiksen mestariksi täyden kotiyleisön edessä *kettera.net*.  5.5.2022. Imatran Ketterä Oy. Viitattu 5.10.2022.
19. ↑  Niko Kautiainen ja Mikael Koskimies lainalle Ketterään *saipa.fi*.  10.8.2022. Liiga-SaiPa Oy. Viitattu 10.8.2022.
20. ↑  Sami Kautiainen *Elite Prospects*. Everysport Media Group AB.  (englanniksi)
21. ↑  Jokinen, Riku: Pääkaupunkiseudun ladut yhä heikossa kunnossa *HS.fi*.  28.1.2006. Sanoma Media Finland Oy. Viitattu 12.4.2021.
22. ↑  Kanerva, Juha: HJK-veteraani muistelee maajoukkueuran päättänyttä kauhunhetkeä Helsingin yössä – "Puukko upposi keuhkoihin" *is.fi*.  20.7.2017. Sanoma Media Finland Oy. Viitattu 12.4.2021.

SaiPa – SM-liiga
4 Anttalainen |
5 Moro |
6 Airola |
7 Rajaniemi |
10 Kivenmäki |
11 Karvinen |
12 Laakso |
13 Helewka |
17 Morand |
21 Appelgren |
22 Loukkojärvi |
26 Ruusunen |
29 Lukáš |
30 Piiroinen |
31 Huhtamaa |
33 Vuorinen |
34 Viitasalo |
35 Varis |
39 Ojantakanen |
44 Järventie |
50 Rikkilä |
51 Kalapudas |
56 Kilpeläinen |
57 Hokkanen |
62 Tauslahti |
70 Naukkarinen |
71 Siikonen |
72 Virtanen |
74 Tammela |
77 Hietala |
80 Vainikainen (**C**) |
81 Oden |
90 Lipiäinen (**A**) |
-- Gabriel |
-- Hiltunen |
-- Tiihonen |
-- Trejbal  

Valmentajat Hämäläinen – Immonen – Goldberg – Ore – Ropo – Kadera